EkBass/fiwiki-20250220-pages-articles huggingface dataset:
HMAS Encounter

HMAS Encounter oli Britannian kuninkaallisessa laivastossa ja ensimmäisessä maailmansodassa Australian laivastossa palvellut Challenger-luokan panssarikansiristeilijä. == Valmistus == Alus tilattiin Devonportin telakalta, missä köli laskettiin 28. tammikuuta 1901. Alus laskettiin vesille 18. kesäkuuta 1902 kumminaan Devonportin telakan johtaja Sturges-Jacksonin puoliso ja valmistui 26. kesäkuuta 1905. Alus otettiin laivaston palvelukseen 21. marraskuuta ensimmäisenä päällikkönään komentaja C. F. Thursby. == Palvelus == Uudenvuoden aattona 1905 alus liitettiin Britannian kuninkaallisen laivaston Australiaan sijoitettuun laivueeseen. Seuraavien kuuden vuoden aikana alus vieraili useaan otteeseen Australian, Uuden-Seelannin ja Tyynenmeren saarten satamissa, vaikka pääosa toiminnoista olikin normaalia rauhanajan rutiinipalvelusta. Britannian amiraliteetti määräsi aluksen lainattavaksi Australialle merikelpoiseksi koululaivaksi, koska Australian tilaaman risteilijä HMAS Brisbanen valmistus oli viivästynyt. Alus siirrettiin vuonna 1912 nimettynä HMAS Encounteriksi, ja aluksen miehistöstä kysyttiin vapaaehtoisia siirtymään aluksen mukana kolmeksi vuodeksi Australian maksamilla palkoilla. Alus otettiin palveluskäyttöön 1. heinäkuuta Australian laivaston ensimmäisenä risteilijänä. Alus liitettiin ensimmäisen maailmansodan alkaessa Tyynenmeren laivueeseen, jonka mukana se otti osaa Saksan Uuden- Guinean valtaamiseen. Se valtasi 12. elokuuta saksalaisen Zambezin ja tulitti 14. syyskuuta Toma Ridgeä tukiessaan maajoukkoja. Alus tuki 24. joulukuuta maihinnousua Madangiin. Se valtasi 25. huhtikuuta 1915 saksalaisen purjealus Elfrieden. Encounter poistettiin palveluksesta 30. syyskuuta 1920 ja se sijoitettiin reserviin. Alus nimettiin 1. tammikuuta 1923 HMAS Penguiniksi, minkä jälkeen se palveli majoitusaluksena. Alus poistettiin lopullisesti palveluksesta 15. elokuuta 1929. Se upotettiin 14. syyskuuta 1932 Sydneyn edustalle. == Lähteet == * * === Viitteet === Luokka:Australian laivaston Challenger-luokan risteilijät Luokka:Australialaiset ensimmäisen maailmansodan risteilijät Luokka:Devonportissa valmistetut alukset
Google Sidewiki

Google Sidewiki oli Googlen tarjoama kommentointipalvelu. Sidewiki- kommentointipalvelussa käyttäjä voi lisätä kommentteja haluamilleen sivustoihin. Kommentit näkyvät selaimen sivussa olevassa ikkunassa, mistä palvelun nimikin on johdettu. Sidewiki on selaimeen asennettava lisäosa, joka toimii Mozilla Firefox, Internet Explorer ja Google Chrome -selaimissa. Ohjelma esiteltiin syyskuussa 2009. Sidewiki-palvelu on aiheuttanut kiistaa, koska sivulla vierailevan kannalta kommentointi on osa sivun tietosisältöä ilman että sivuston ylläpitäjä pystyy hallinnoimaan kommentteja. Syyskuussa 2011 Google ilmoitti useiden tuotteiden lakkauttamisesta, mukaan lukien Google Sidewiki.http://googleblog.blogspot.com/2011/09/fall-spring-clean.html == Lähteet == == Aiheesta muualla == *Google Sidewiki Luokka:Google
Katapleksia

Katapleksia tarkoittaa lihasjänteyden äkillistä katoamista, jonka usein laukaisee tunnereaktio. Katapleksiaa esiintyy yleisesti narkolepsian yhteydessä. On arvioitu, että klassisen narkolepsia-katapleksian esiintyvyys on narkoleptikoilla noin 80 % ja narkolepsian ilman katapleksiaa vain 10 %.Narkolepsian ja idiopaattisen hypersomnian diagnostiikka ja lääkehoito Lihasjänteyden katoaminen on lyhytkestoista, mutta voi aiheuttaa esimerkiksi kaatumisen. == Lähteet == ==Aiheesta muualla== *Scholarpedia: Cataplexy Luokka:Hermoston oireet
Skarabee

Skarabee on muinaisessa Egyptissä käytetty amuletti, joka muotoiltiin pillerinpyörittäjän eli turilasmaisiin (Scarabaeoidea) kuuluvan sittiäisen mukaan. Amuletti oli egyptiläisille elämän symboli ja se omistettiin auringonjumala Ralle, sillä sittiäisen edellään työntämä lantapallo edusti auringon kehrää. Hautajaismenoissa skarabee sijoitettiin vainajan sydämen paikalle, ja sen selkäpuolelle oli usein kaiverrettu loitsukaava, jossa anottiin jumalilta kuolemattomuutta. Myös itse lantakuoriainen alettiin usein samaistaa skarabeen voimaan, ja hedelmättömät egyptiläisnaiset kuivasivat hyönteisiä ja tekivät niiden jauheesta hedelmällisyysjuomaa. ==Lähteet== Luokka:Muinaisen Egyptin mytologia Luokka:Muinaisen Egyptin taide
Jokaisen oma ympäristö -kulttuuriympäristökampanja 2010

JOY Jokaisen Oma Ympäristö - Kulttuuriympäristökampanja 2010 on kansalaisjärjestöjen yhteinen kampanja kulttuuriympäristön, maiseman, arkeologisen ja muun kulttuuriperinnön arvostuksen ja hoidon parantamiseksi. JOY-kampanjan suojelijana toimii Jorma Ollila. JOY-kampanjaa koordinoi Suomen Kotiseutuliitto. ==Kampanjan tavoitteet== Kampanjan tavoitteena on nostaa kulttuuriympäristön arvostusta, parantaa kulttuuriympäristöä vaalivien järjestöjen, viranomaisten, yritysten ja muiden tahojen yhteistyötä sekä muodostaa toimijoiden välille toiminta- ja yhteistyöverkosto, jossa on mukana satojatuhansia ihmisiä. Kampanjassa on mukana satoja paikallisia ja valtakunnallisia järjestöjä ja muita toimijoita. ==Kampanjan sisältö== Kampanjaan mukaan ilmoittautuneet yhteisöt järjestävät tapahtumia, toimintoja ja hankkeita, tuottavat aineistoa ja artikkeleita lehdistölle sekä julkaisuja, jotta tieto kulttuuriympäristön tilasta ja mahdollisuuksista leviäisi mahdollisimman laajalle. Kunnissa, missä suurin osa mm. kaavoituspäätöksistä tehdään, ei aina ole tarpeeksi tietoa ympäristöarvoista tai niiden merkitystä välttämättä tunnusteta. Puutteet tiedoissa ja taidoissa luovat helposti noidankehän, joka johtaa kulttuuriympäristöarvojen vähättelyyn, vähenemiseen ja lopulta tuhoutumiseen. Vuosisatojen kuluessa syntynyt kulttuuriperintö on liian helppo tuhota tehokkuuden tai taloudellisuuden nimissä. Kansalaisten, päätöksentekijöiden ja viranomaisten havahduttaminen JOY-kampanjalla on keino saada kulttuuriympäristöjen vaaliminen kaikkien yhteiseksi päämääräksi. ==Katso myös== * Kulttuurimaisema * Kulttuuriympäristö * Maisema * Museovirasto * Ympäristöministeriö * Valtakunnallisesti merkittävät rakennetut kulttuuriympäristöt Suomessa ==Lähteet== * JOY Jokaisen Oma Ympäristö – Kulttuuriympäristökampanja 2010 (arkistoitu versio) == Aiheesta muualla == * Ympäristöhallinto: Rakennusperintö ja kulttuuriympäristö * Luokka:Kulttuuriympäristö Luokka:Kotiseututyö
The Squaw Man (vuoden 1914 elokuva)

The Squaw Man on Cecil B. DeMillen ja Oscar Apfelin ohjaama yhdysvaltalainen lännenelokuva vuodelta 1914. Elokuva pohjautuu Edwin Milton Roylen samannimiseen näytelmään, ja se kertoo englantilaisesta miehestä, joka rikoksesta syytettynä pakenee villiin länteen, jossa hän avioituu intiaaninaisen kanssa. Elokuvan pääroolissa näytteli Dustin Farnum. The Squaw Man oli Hollywoodin ensimmäinen pitkä lännenelokuva ja se tuotti voittoa 244 700 dollaria. Hyvän taloudellisen tuloksen seurauksena Cecil B. DeMille teki elokuvan uudelleen vuosina 1918 ja 1931. Elokuva sai myös vuonna 1917 jatko- osan The Squaw Man's Son. ==Lähteet== ==Aiheesta muualla== *Squaw Man Mykkäelokuvasivustolla. Kari Glödstaf Luokka:Yhdysvaltalaiset mustavalkoelokuvat Luokka:Vuoden 1914 yhdysvaltalaiset elokuvat Luokka:Yhdysvaltalaiset lännenelokuvat Luokka:Yhdysvaltalaiset mykkäelokuvat Luokka:Cecil B. DeMillen ohjaamat elokuvat Luokka:Yhdysvaltalaiset näytelmiin perustuvat elokuvat
Daniel Örlund

Daniel Kjell Valter Erik Örlund (s. 23. kesäkuuta 1980 Tukholma) on ruotsalainen jalkapalloilija, pelipaikaltaan maalivahti. Hän edustaa IF Brommapojkarnaa. == Seurajoukkueura == Juniorina Örlund edusti Enskede IK:ta ja Spårvägens IF:ää. Jälkimmäisessä seurassa hän pelasi ensimmäiset miesten sarjaottelunsa 1. divisioonassa kaudella 2000. Kaudeksi 2002 Örlund siirtyi Ruotsin pääsarjan AIK:hon, jossa hän ei kuitenkaan kahtena ensimmäisenä kautena pelannut ainuttakaan sarjaottelua. Ensiesiintymisenä pääsarjatasolla Örlund teki kaudella 2004. Ottelu jäi kuitenkin hänen kauden ainoakseen AIK:ssa, ja suurimman osan kaudesta hän pelasi lainalla Superettanin Café Operassa. AIK:n pudottua Superettaniin Örlund nousi seuran ykkösmaalivahdiksi. Joukkue nousi saman tien takaisin pääsarjaan, ja kaudet 2006–2007 Örlund oli AIK:n ykkösmaalivahti myös Allsvenskanissa. Kaudella 2008 hän pelasi osan kaudesta lainalla Norjan pääsarjan Fredrikstadissa, mutta palasi AIK:n ykkösmaalivahdiksi kaudeksi 2009. Yhteensä hän pelasi AIK:ssa 123 ottelua, joista 94 pääsarjatasolla. Kaudeksi 2010 Örlund siirtyi Norjan pääsarjassa pelaavaan Rosenborgiin. Kaudet 2010–2012 hän oli seuran ykkösmaalivahti pelaten yhteensä 86 sarjaottelua. Kausina 2013–2014 hän vuorotteli maalilla Alexander Lund Hansenin kanssa ja pelasi 32 sarjaottelua.Daniel Örlund Soccerway-sivustolla Maaliskuussa 2015 Örlund teki vuoden 2015 kattavan sopimuksen Veikkausliigassa pelaavan HJK:n kanssa. == Maajoukkueura == Örlund on pelannut yhden ottelun Ruotsin maajoukkueessa.Daniel Örlund National Football Teams -sivustolla Hän pelasi koko ottelun, kun Ruotsi voitti Omanin 1–0 vieraskentällä pelatussa ystävyysottelussa 20. tammikuuta 2010. == Lähteet == Luokka:Ruotsalaiset jalkapallomaalivahdit Luokka:Vuonna 1980 syntyneet Luokka:Elävät henkilöt
Grigor Dimitrov

Grigor Dimitrov (, s. 16. toukokuuta 1991 Haskovo) on bulgarialainen tennispelaaja. Parhaimmillaan hän on sijoittunut ATP-maailmanlistalla kaksinpelissä kolmanneksi marraskuussa 2017. == Juniorivuodet == Yhdysvaltain avoimissa 2007 Dimitrov selviytyi finaaliin poikien nelinpelissä yhdessä parinsa Vasek Pospisilin kanssa. Turnauksen finaalissa he hävisivät Jonathan Eyssericille ja Jérôme Inzerillolle. Kesäkuussa 2008 hän sai villin kortin Ordina Openiin. Uransa ensimmäisen ATP-turnauksen ensimmäisellä kierroksella hän hävisi Igor Andrejeville. Wimbledonissa 2008 hän voitti poikien kaksinpelin voitettuaan finaalissa Henri Kontisen lukemin 7–5, 6–3. Hän voitti myös Yhdysvaltain avoimissa 2008 poikien kaksinpelin. Turnauksen finaalissa hän voitti Devin Brittonin erin 6–4, 6–3. Voittonsa jälkeen hän saavutti junioreiden maailmanlistan ykkössijan. == 2009 == Helmikuussa Dimitrov sai villin kortin Rotterdamin ATP-turnaukseen. Turnauksen ensimmäisellä kierroksella hän voitti Tomáš Berdychin lukemin 4–6, 6–3, 6–4, mutta hävisi toisella kierroksella Rafael Nadalille lukemin 5–7, 6–3, 2–6. Kesäkuussa Queen's Club Championships -turnauksen ensimmäisellä kierroksella hän voitti Ivan Navarron, mutta hävisi toisella kierroksella Gilles Simonille. Wimbledonin ensimmäisellä kierroksella hän hävisi Igor Kunitsynille. == Lähteet == Luokka:Bulgarialaiset tennispelaajat Luokka:Vuonna 1991 syntyneet Luokka:Elävät henkilöt
Frank Lucas

Frank Lucas (9. syyskuuta 1930 La Grange, Pohjois-Carolina – 30. toukokuuta 2019) oli heroiinin jälleenmyyjä ja järjestäytyneen rikollisuuden pomo, joka toimi Harlemissa New Yorkissa 1960-luvun lopulla ja 1970-luvun alussa.Frank Lucas: The real American gangster BIO. Franklucas.us Viitattu 4.7.2010. Lucas oli tunnettu välikäsien välttäjä jonka avulla hän sai ostettua huumeensa Kultaisesta kolmiosta. Lucas kehuskeli, että hän salakuljetti heroiinia kuolleiden Yhdysvaltain sotilaiden arkuissa, mutta tämän väitteen on kiistänyt hänen Kaakkois-Aasiassa toiminut salakuljettaja, Leslie ”Ike” Atkinson. Hänen uransa filmatisoitiin vuonna 2007 elokuvassa American Gangster. Elokuvassa Lucasia näyttelee Denzel Washington.https://www.imdb.com/title/tt0765429/?ref_=nv_sr_1?ref_=nv_sr_1 Kun Frank Lucas jäi kiinni heroiinin tuomisesta Aasiasta ja myymisestä Yhdysvalloissa hän vei mukanaan tuomiolle jopa 75 % koko New Yorkin huumepoliiseista. Oikeuden eteen joutui myös joukko muita arvostettuja henkilöitä, jopa poliitikkoja. == Lähteet == == Aiheesta muualla == Luokka:Yhdysvaltalaiset rikolliset Luokka:Huumerikolliset Luokka:Vuonna 1930 syntyneet Luokka:Vuonna 2019 kuolleet
Lapin yliopiston taiteiden tiedekunta

Lapin yliopiston taiteiden tiedekunta (lyh. TTK) on elokuussa 1990 perustettu taideteollisen alan tiedekunta. Samalla se on alan ainoa yliopistollinen tiedekunta Suomessa.Taiteiden tiedekunta on taideyliopisto tiedeyliopiston sisällä Viitattu 30.10.2009. == Taustaa == Oulun kanssa käyty kilpailu taideopetuksen sijoituspaikasta päättyi loppuvuodesta 1989, jolloin eduskunta hyväksyi Lapin korkeakoululle oman taideosaston. Taiteiden tiedekunnan täyttäessä vuonna 2020 kolmekymmentä vuotta, sen todettiin kasvaneen kiinteäksi osaksi Lapin yliopiston koulutustarjontaa ja brändiä. Kolmessakymmenessä vuodessa tiedekunnan toiminta on vakiintunut ja painopiste muuttunut entistä kansainvälisemmäksi. == Opiskelijat, henkilökunta ja toimitilat == Tiedekunnassa on opiskelijoita noin 1 100 ja henkilökuntaa noin 100. Se vastaa taideteollisen alan yliopistokoulutuksesta Aalto-yliopiston taiteiden ja suunnittelun korkeakoulun kanssa. Tiedekunnan vanhin linja on kuvataidekasvatuksen koulutusohjelma. Tiedekunnan dekaanina toimi vuosina 2009–2017 kuvataidekasvatuksen professori Timo Jokela. Vuodesta 2018 dekaanina on toiminut professori Satu Miettinen. Taiteiden tiedekunta toimi aiemmin pienteollisuustalossa linja-autoaseman lähellä. Vuonna 2006 valmistui arkkitehtitoimisto Juhani Kataisen suunnittelema uudisrakennus yliopiston päärakennuksen yhteyteen.Projektiuutiset Viitattu 30.10.2009. Tiedekuntaan yhdistettiin aikoinaan Rovaniemen taide- ja käsiteollisuusoppilaitos. Taiteiden tiedekunnan koulutusohjelmien yhteisenä ainejärjestönä toimii Lapin yliopiston taideaineiden opiskelijat TAO ry. == Tutkinnot ja koulutusohjelmat == Tiedekunnassa voi suorittaa taiteen kandidaatin (180 op), taiteen maisterin (120 op) ja taiteen tohtorin tutkinnot seuraavissa koulutusohjelmissa:Opinnot taiteiden tiedekunnassa Viitattu 30.10.2009. * audiovisuaalinen mediakulttuuri * graafinen suunnittelu * kuvataidekasvatus * tekstiili- ja vaatetusala * teollinen muotoilu Tiedekunnassa on myös kolme erillisinä toimivaa maisteriohjelmaa, eli Arctic Art and Design, Soveltavan kuvataiteen ja luontokuvauksen sekä palvelumuotoilun maisteriohjelmat. == Lähteet == Luokka:Taideteollisen alan oppilaitokset Suomessa Luokka:Lapin yliopisto
Linja 11 (Pariisin metro)

Paris Métro Ligne 11 (Linja 11) on yksi Pariisin metron kuudestatoista linjasta. Se liittää Rosny Bois Perrierin Les Lilasin ja Républiquen kautta Pariisin ytimeen, Châtelet'hen. Se rakennettiin muista linjoista poiketen 1930-luvulla korvaamaan ruuhkautunut kaapelivaunu Républiquelta Bellevilleen. Linja 11 on Pariisin metron lyhyin itsenäinen linja (ei siis 3bis ja 7bis, linjojen 3 ja 7 haaralinjat) vain 11,7 kilometrin pituudellaan. Asemia linjalla on 19. Keskimääräinen kahden aseman välimatka on 525 m. Linja 11 on metron kolmanneksitoista käytetyin linja noin 46,8 miljoonalla vuotuisella käyttäjällään. Linjan kalustona 32 runkoa 4-vaunuisia MP 14-vaunuja. == Historia == * 29. joulukuuta 1922: Pariisin hallitus päätti uuden metrolinjan rakentamisesta joka korvaisi Bellevillen kaapelivaunun ja jota voisi jatkaa Châtelet'hen. * 28. huhtikuuta 1935: Linja 11 avattiin välillä Châtelet-Porte des Lilas. (12 asemaa). * 17. helmikuuta 1937: Linjaa jatkettiin Porte des Lilasista Mairie des Lilasiin. (1 uusi asema). * 8. marraskuuta 1956: Linjan junat vaihtuivat kumipyöräisiksi. * 1. kesäkuuta 2023: ensimmäiset MP 14 sarjan junat aloittivat matkustajaliikenteessä. * 13. Kesäkuuta 2024: Linjaa jatkettiiin Mairie Des Lilasista Rosny Bois Perrieriin (6 uutta asemaa). == Tulevaisuus == 2030-luvulla linjaa on mahdollista jatkaa Rosny Bois Perrieristä Noisy Champsiin jossa se kohtaisi RER A:n ja tulevat linjat 15 ja 16, tämän laajennuksen toteuttamiseen varauduttiin jo Rosnyn jatkeen rakennusvaiheessa ja sillä olisi 4 uutta asemaa. jos laajennus toteutetaan koko linja 11 automatisoidaan. == Kartta ja asemat == * Châtelet: linjat * Hôtel de Ville * Rambuteau * Arts et Métiers * République * Goncourt * Belleville * Pyrénées * Jourdain * Place des Fêtes * Télégraphe * Porte des Lilas * Mairie des Lilas * Serge Gainsbourg * Place Carnot * Montreuil - Hopital * La Dhyus * Coteaux Beauclair * Rosny-Bois-Perrier == Turismi == Linja 11 kulkee seuraavien nähtävyyksien kautta: * Hôtel de Ville, Pariisin kaupungintalo (Châtelet'n asema) * Pompidou-keskus (Rambuteaun asema) * Conservatoire national des arts et métiers (Arts et Métiersin asema) * Bellevillen kaupunginosa (Bellevillen, Pyrénéesin ja Jourdainin asemat) == Aiheesta muualla == * RATP:n englanninkieliset kotisivut Luokka:Pariisin metro
HMS Ambuscade

HMS Ambuscade on ollut kahdeksan Britannian Kuninkaallisen laivaston aluksen nimenä. * HMS Ambuscade (1746), 40-tykkinen viidennen luokan alus * HMS Ambuscade (1773), 32-tykkinen viidennen luokan alus * HMS Ambuscade (1799), 40-tykkinen viidennen luokan alus * HMS Ambuscade (1811), 38-tykkinen viidennen luokan alus * HMS Ambuscade (1913), Acasta-luokan hävittäjä * HMS Ambuscade (D38), kokeellinen hävittäjä * HMS Ambuscade (F172), Tyypin 21 -fregatti.
Alavuden rautatieasema

Alavuden rautatieasema () on rautatieliikennepaikka Alavuden kaupungissa noin neljä kilometriä keskustasta pohjoiseen Haapamäki–Seinäjoki-radan varrella. Asema avattiin 29. syyskuuta 1883, ja se on suunniteltu Pohjanmaan radan IV- luokan asemarakennuksen piirustusten mukaan. Rakennus rakennettiin vuosina 1881–1883. Sen ulkoasu on säilynyt lähes alkuperäisenä, mutta sisätilat on uusittu. Alavuden asemalla on ollut aiemmin myös vesitorni sekä veturitalli, joka purettiin vuonna 1991. Alavuden asemarakennus on samanlainen kuin Vilppulan asemalla.Iltanen 2009, s. 195 Aseman miehitys ja lipunmyynti lopetettiin 31. joulukuuta 1999. Alavuden liikennepaikka toimii vielä nykyäänkin puutavarajunien lastauspaikkana. Junia lähtee asemalta Seinäjoelle noin kerran viikossa, mutta joskus niitä ajetaan useamminkin. Museovirasto on luokitellut poikkeuksellisen hyvin säilyneen Alavuden rautatieaseman Suomen valtakunnallisesti merkittäviin rakennettuihin kulttuuriympäristöihin. == Lähteet == * === Viitteet === == Aiheesta muualla == Luokka:Alavuden rautatieliikennepaikat Luokka:Etelä-Pohjanmaan henkilöliikenteen rautatieliikennepaikat Luokka:Valtakunnallisesti merkittävät rakennetut kulttuuriympäristöt Suomessa Luokka:Suomen 1880-luvulla rakennetut rautatieliikennepaikat
HMS Aberdeen

HMS Aberdeen (viirinumero L97) oli Britannian kuninkaallisen laivaston Grimsby-luokan sluuppi toisessa maailmansodassa. == Valmistus == Alus tilattiin 1. maaliskuuta 1935 vuoden 1935 laivasto-ohjelmassa Devonportin telakalta, missä köli laskettiin 12. kesäkuuta 1935. Alus laskettiin vesille 22. tammikuuta 1936 kumminaan rouva E. Watt ja otettiin palvelukseen 17. syyskuuta. Alus valittiin yhteysalukseksi, joka kykenisi tarvittaessa toimimaan Välimeren aseman lippulaivana. Esikuntahenkilöstön tarpeisiin alukselle rakennettiin lisää majoitustiloja poistamalla miinanraivauskalustot sekä takakannen aseistus.Naval-history.net – HMS Aberdeen == Palvelus == Palvelukseen otettaessa alus sijoitettiin koulutettavaksi Portlandiin, jonka aikana se vieraili Aberdeenissa. Alus siirrettiin koulutuksen päätyttyä Välimeren laivastoon Maltalle, jonne se saapui 5. marraskuuta. Alus purjehti laajasti Välimerellä, kunnes se toukokuussa 1937 palasi Portsmouthiin kruunajaisten yhteydessä pidettävään laivastokatselmukseen. Lyhyehkön Devonportissa vietetyn miehistön loman jälkeen alus palasi Välimerelle lippulaivaksi, kunnes se siirrettiin helmikuussa 1938 huollettavaksi kuudeksi viikoksi Maltalle.Hague, Arnold s. 43 Alus joutui kuukaudeksi huoltoon seuraavan kerran jo elokuussa, mikä keskeytyi Münchenin kriisin vuoksi. Alus määrättiin Suezille, jossa se sijoitettiin vartioalukseksi. Kriisin päätyttyä se palasi lokakuun puolessavälissä Maltalle normaalipalvelukseensa. Alusken vieraillessa maaliskuussa 1939 St. Tropezissa sen peräsin juuttui ja se ajautui maihin. Onneksi alueella oli mutapohja ja alus ei kärsinyt merkittäviä vaurioita, mutta se oli kuitenkin telakalla huhtikuun lopun. Telakalla olon aikana aluksen uudelleen varustamisesta päätettiin, minkä vuoksi aluksen ilmatorjuntaa lisättiin asentamalla X-tornin paikalle yksiputkinen neljän tuuman ilmatorjuntatykki. Toisen maailmansodan alkaessa alus määrättiin 3. syyskuuta 1939 palaamaan Britteinsaarille, jossa se sijoitettiin Kanaalin saattuepalvelukseen. Alus liitettiin Ranskan antauduttua lokakuussa 1. saattajaviirikön mukana Läntisen reitin alaisuuteen. Yksi aluksen nelituumaisista korvattiin Hedgehog-sukellusveneentorjuntaheittimellä 1943.Conway's s. 56 Sodan päätyttyä alus oli Freetownissa partiointi ja lentopelastustehtävissä. Se määrättiin heinäkuussa reserviin Gibraltarille, jonne se saapui elokuussa. Alus sijoitettiin ankkuripaikalle reserviin. Vuoden 1946 lopulla alus sijoitettiin poistolistalle. Alus hinattiin Devonportiin, jossa se myytiin 16. joulukuuta 1948 BISCOlle. Alus saapui 19. tammikuuta 1949 romutettavaksi T. W. Wardille Hayleen. == Päälliköt == Aluksen päälliköinä olivat: *Harry Philip Currey 5. huhtikuuta 1939 – 3. lokakuuta 1940 *Bernard Jasper de St. Croix 3. lokakuuta 1940 – 26. tammikuuta 1941 *Stanley Gordon Rivers-Smith 26. tammikuuta 1941 – 2. lokakuuta 1942 *Hugh Day 2. lokakuuta 1942 – 31. tammikuuta 1944 *Robert William Mayo 31. tammikuuta 1944 – ==Lähteet== * * * === Viitteet === Luokka:Grimsby-luokan sluupit Luokka:Devonportissa valmistetut alukset Luokka:Yhdistyneen kuningaskunnan toisen maailmansodan sluupit
DJ Falk

DJ Falk (oikealta nimeltään Jarle Falk Reiss, s. 16. huhtikuuta 1967 Lørenskog, Norja) on norjalainen DJ, musiikkituottaja. Hän on yksi Norjan tunnetuimmista trance-DJ:stä. Hän on tunnettu musiikkinsa lisäksi laseresityksistään. DJ Falkista tuli ammattilais-DJ vuonna 1987, jolloin hän esiintyi yökerhoissa eri puolilla Eurooppaa, muun muassa Longyearbyenissä ja Varsovassa. == Diskografia == ===Albumit=== *2008: The Arctic Dance Experience *2011: Dj Falk gjör ting han ikke kan *2011: Tribute to Elvis Presley. *2012: Urban Landscapes ===Singlet=== *1996: "Unknown" *1997: Self Control DJ_Falk Mix *1999: Millennium Children *1999: Hymn to Elin *2007: Northern Lights *2008: Heile Nettet *2008: Heile Nettet (Rock solid mix) *2008: Skywalking *2008: Atmosphere *2008: Counterstrike *2008: DJ-Falk Live from Vesterålshallen *2008: Fetish *2008: Latino Summer Chill *2008: Hall of the Mountainking == Aiheesta muualla == * Virallinen sivusto * Virallinen fanisivusto Luokka:Norjalaiset elektronisen musiikin artistit Luokka:Norjalaiset DJ:t Luokka:Vuonna 1967 syntyneet Luokka:Elävät henkilöt
Pekka Alanen

Pekka Ahti Kalervo Alanen (14. heinäkuuta 1945 Lappajärvi – 22. elokuuta 2017 LappajärviPekka Ahti Kalervo Alanen Suomen Lions-liitto) oli suomalainen painija. Alanen edusti Suomea olympialaisten vapaapainissa Tokiossa 1964 alle 52 kilon sarjassa ja Méxicossa 1968 alle 57 kilon sarjassa. Molemmilla kerroilla hän karsiutui kolmannella ottelukierroksella. Hänen paras arvokisasaavutuksensa oli viides sija vuoden 1966 EM-kilpailuissa. Myös vuosina 1967 ja 1968 hän osallistui EM-kilpailuihin. Seuratasolla ”Sammy” Alanen edusti Lappajärven Veikkoja. Hän voitti seitsemän Suomen mestaruutta ja saavutti kaksi SM-hopeaa vuosina 1963–1976. Pekka Alasen veli Veikko Alanen oli Suomen mestari kreikkalais-roomalaisessa painissa. ==Lähteet== * * ===Viitteet=== Luokka:Suomalaiset vapaapainijat Luokka:Vuonna 1945 syntyneet Luokka:Vuonna 2017 kuolleet
Kasvihuoneilmiö (kauppa)

Kasvihuoneilmiö on vanhaan kasvihuoneeseen perustettu kahvila, antiikkiliike ja galleria Lohjalla, entisen Nummi-Pusulan kunnan alueella entisen ykköstien, nykyisen seututien 110 varrella, Sammatin liittymän kohdalla, lähellä Salon rajaa, joka on myös Uudenmaan ja Varsinais-Suomen maakuntien raja. Kahvilan yhteydessä on myös galleria, jossa pidetään esimerkiksi valokuvanäyttelyjä. Yksi sen näyttelyistä on ollut moottoritien rakentajista koottu kuvakavakaldi Tie, joka oli auki vuoden 2009 loppuun. Näyttelystä on tehty myös verkkoversio.Pictrex.fi Myymälässä on sisustustavaraa ja antiikkia.MTV3 Uudesta ja vanhasta syntyy kodin oma tyyli Kasvihuoneilmiössä on järjestetty myös kulttuuritilaisuuksia nimekkäine esiintyjineen.Kulttuuri-iltamat: Esa Pethman ja Täällä Pohjantähden alla ==Historiaa== Yrittäjä Elisa Palonen aloitti vanhojen tavaroiden osto- ja myyntiliikkeensä syksyllä 1997 Turun Hansakorttelissa nimellä Diverssikauppa. Pian hän löysi vanhan ykköstien varrelta vanhan rekanpesuhallin ja siirsi toimintansa sinne. Hallin kylkeen rakennettiin 500 neliömetrin kasvihuone ja paikka sai nimen Kasvihuoneilmiö. Yhtiön nimenä on yhä Diverssikauppa EP Ky. Kun Helsingin ja Turun välisen moottoritien Lohja–Muurla-osuus valmistui 2009, liikkeen asiakkaista hävisi 40 prosenttia. Kasvihuoneilmiö oli tuolloin julkisuudessa taistellessaan Tiehallintoa vastaan, joka ei myöntänyt liikkeestä kertovien liikenneopasteiden pystyttämistä lähimmän moottoritieliittymän yhteyteen.Heli Saavalainen: Ykköstien yrittäjä lähti taisteluun Tiehallinnon kylttipolitiikkaa vastaan. Helsingin Sanomat 30.1.2009.. Asiaa ajanut vetoomusadressi sai yli 20 000 allekirjoitusta. Sittemmin Elisa Palonen sai taistella itse kustantamiensa tienvarsitaulujen pitämisestä moottoritien varrella. Elisa Palonen kuoli marraskuussa 2018 leikkauksen aiheuttamiin komplikaatioihin. Kaksi päivää ennen kuolemaansa hän oli tehnyt testamentin, jonka Varsinais-Suomen käräjäoikeus julisti yksimielisesti pätemättömäksi sen tekoon liittyneen uskonnollisen hyväksikäytön vuoksi. Lokakuussa 2024 Helsingin Sanomat kirjoitti Jumalan linna -nimisen lahkon vaativan yhä Palosen omaisuutta itselleen, nyt vuodelle 2008 päivätyllä testamentilla. Lehden tiedot perustuvat pääosin Tuire Malmstedtin kirjaan Kaikki valta maan päällä – uskonnolliset kultit Suomessa (Aula & Co, 2024). Kasvihuoneilmiön liiketoimintaa ovat Palosen kuoleman jälkeen jatkaneet tämän sukulaiset. == Lähteet == ==Aiheesta muualla== *Kasvihuoneilmiön sivusto Luokka:Suomalaiset kahvilat Luokka:Nummen rakennukset ja rakennelmat (Lohja)
Egyptin koripallomaajoukkue

Egyptin koripallomaajoukkue edustaa Egyptiä koripallon miesten maajoukkuekilpailuissa. Egypti on pelannut olympialaisissa seitsemän kertaa. Parhaat sijoitukset ovat vuosien 1952, 1976, 1984 ja 1988 kesäolympialaisista, jolloin maa sijoittui kahdenneksitoista. Egypti pelasi myös koripallon Euroopan-mestaruuskilpailuissa, joihin maa osallistui neljä kertaa. Vuoden 1947 kisoissa Egypti oli ensimmäistä kertaa mitaleilla, sillä maa sijoittui pronssille. Kotikisoissa vuonna 1949 maa voitti Euroopan-mestaruuden jättäen Ranskan toiseksi ja Kreikan kolmanneksi. Egypti siirtyi pelaamaan Afrikan- mestaruuskilpailuihin, joissa alkoi tulla pian menestystä. Vuonna 1962 pidettiin ensimmäiset Afrikan-mestaruuskilpailut, jotka maa voitti puhtaalla pelillä. Viimeisen Afrikan-mestaruuden maa voitti vuonna 1982. == Lähteet == Luokka:Egyptin koripallo Luokka:Koripallomaajoukkueet
Seututie 927

thumb|250px|Tie Liakanjoella Yli-Liakassa lounaaseen päin. Seututie 927 alkaa Paakkolasta valtatien 4 risteyksestä ja päättyy Ala-Vojakkalaan valtatien 21 risteykseen. Tien pituus on 31 kilometriä. Arpelassa tiestä haarautuu yhdystie 9271. Seututien kautta pääsee Tornioon. Tie on kokonaan päällystetty. Valaistusta on lähinnä kylien kohdalla. Nopeusrajoitus on 100 km/h mutta taajamien kohdalla 80 km/h ja Arpelan kohdalla 60 km/h Tie muodostaa yhdessä valtatie 21:n kanssa vaihtoehtoisen reitin seututeille 929 ja 930 Tervolasta Ylitorniolle. Se on 200 metriä lyhyempi mutta toisaalta vilkasliikenteisempi valtatie 21:n osuuden vuoksi. == Aiheesta muualla == 927 Luokka:Tornion liikenne
Arto Savolainen

Arto Jalmari Savolainen (s. 3. helmikuuta 1941 Oulu) on entinen suomalainen painija. Savolainen karsiutui kolmannella kierroksella Tokion 1964 olympialaisten vapaapainin sarjassa alle 70 kiloa. MM-kilpailuissa hän sijoittui kreikkalais-roomalaisessa painissa seitsemänneksi vuonna 1963, yhdeksänneksi vuonna 1965 sekä seitsemänneksi vuonna 1970. Pohjoismaiden mestaruuskilpailuissa hän saavutti hopeaa vuonna 1970. Lempinimellä "Preerian susi" tunnettu Savolainen edusti seuratasolla Tervakosken Patoa, Jämsänkosken Voimailijoita, Helsingin Paini-Miehiä ja Vantaan Sampoa. Hän voitti vapaapainissa ja kreikkalais-roomalaisessa painissa yhteensä neljä Suomen mestaruutta vuosina 1965–1973. Aktiiviuransa jälkeen Savolainen on toiminut muun muassa painivalmentajana ja -tuomarina, Suomen Painiliiton toiminnanjohtajana sekä Vantaan Sammon puheenjohtajana. Hän on voittanut painin maailmanmestaruuksia veteraanisarjoissa. ==Lähteet== * * Luokka:Suomalaiset vapaapainijat Luokka:Suomalaiset kreikkalais-roomalaisen tyylin painijat Luokka:Suomalaiset painivalmentajat Luokka:Vuonna 1941 syntyneet Luokka:Elävät henkilöt
NBA-kausi 1979–1980

NBA-kausi 1979–1980 oli NBA-liigan 34. kausi. ==Tapahtumia== * NBA otti käyttöön kolmen pisteen heiton. Boston Celticsin Chris Ford heitti 12. lokakuuta liigan ensimmäisen kolmosen. * Jazz muutti New Orleansista Salt Lake Cityyn ja joukkueen nimeksi tuli Utah Jazz. * Tähdistöottelu pelattiin Washingtonissa ja idän joukkue voitti sen lukemin 144–136. Ottelun parhaana pelaajana palkittiin San Antonio Spursin George Gervin. * NBA oli tehnyt ensimmäistä kertaa sopimuksen kaapelitelevisioyhtiön kanssa. USA Networkin kanssa tehty sopimus oli kolmivuotinen ja 1,5 miljoonan dollarin arvoinen. * Tämä kausi oli Magic Johnsonin ja Larry Birdin tulokaskausi, mistä monen mielestä alkoi modernin NBA:n aika. Vauhdikkaampi pelityyli kasvatti katsojalukuja. * Darryl Dawkins rikkoi kauden aikana kaksi korilevyä. Tämän johdosta liiga otti käyttöön joustavat korirenkaat. ==Runkosarja== Läntinen konferenssi V H V% Los Angeles Lakers * 60 22 73.2% Milwaukee Bucks * 49 33 59.8% Seattle SuperSonics 56 26 68.3% Phoenix Suns 55 27 67.1% Kansas City Kings 47 35 57.3% Portland Trail Blazers 38 44 46.3% San Diego Clippers 35 47 42.7% Denver Nuggets 30 52 36.6% Chicago Bulls 30 52 36.6% Golden State Warriors 24 58 29.3% Utah Jazz 24 58 29.3% Itäinen konferenssi V H V% Boston Celtics * 61 21 74.4% Atlanta Hawks * 50 32 61.0% Philadelphia 76ers 59 23 72.0% Houston Rockets 41 41 50.0% San Antonio Spurs 41 41 50.0% Washington Bullets 39 43 47.6% New York Knicks 39 43 47.6% Indiana Pacers 37 45 45.1% Cleveland Cavaliers 37 45 45.1% New Jersey Nets 34 48 41.5% Detroit Pistons 16 66 19.5% V=voitot, H=häviöt, V%=voittoprosentti, *=divisioonansa voittaja ===Pelaajatilastot=== Kategoria Pelaaja Joukkue Tilasto Pisteitä per ottelu George Gervin San Antonio Spurs 33.1 Levypalloja per ottelu Swen Nater San Diego Clippers 15.0 Syöttöjä per ottelu Micheal Ray Richardson New York Knicks 10.1 Riistoja per ottelu Micheal Ray Richardson New York Knicks 3.2 Torjuntoja per ottelu Kareem Abdul-Jabbar Los Angeles Lakers 3.4 Pelitilanneheittojen tarkkuus Cedric Maxwell Boston Celtics 60.9% Vapaaheittojen tarkkuus Rick Barry Houston Rockets 93.5% Kolmen pisteen heittojen tarkkuus Fred Brown Seattle SuperSonics 44.3% ==Pudotuspelit== ==Palkitut pelaajat== * Arvokkain pelaaja (MVP): Kareem Abdul-Jabbar, Los Angeles Lakers * Vuoden tulokas: Larry Bird, Boston Celtics * Vuoden valmentaja: Bill Fitch, Boston Celtics * Finaalien MVP: Magic Johnson, Los Angeles Lakers == Aiheesta muualla == Luokka:NBA-kaudet Luokka:Vuoden 1979 koripallo Luokka:Vuoden 1980 koripallo
NBA-kausi 1978–1979

NBA-kausi 1978–1979 oli NBA-liigan 33. kausi. ==Tapahtumia== * Buffalo Braves muutti San Diegoon ja joukkueen nimeksi tuli San Diego Clippers. * Detroit Pistons muutti läntisestä konferenssista itäiseen. * Liiga otti käyttöön kolmen tuomarin systeemin, mutta luopui siitä seuraavana kautena. Kolme tuomaria nähtiin seuraavan kerran kaudella 1988–1989. * Tähdistöottelu pelattiin Pontiacissa ja lännen joukkue voitti sen lukemin 134–129. Denver Nuggetsin David Thompson palkittiin ottelun parhaana pelaajana. * Jazz pelasi viimeisen kautensa New Orleansissa ennen muuttoaan Salt Lake Cityyn. New Orleansissa pelattiin seuraavan kerran NBA-koripalloa 23 vuoden päästä. ==Runkosarja== Läntinen konferenssi V H V% Seattle SuperSonics * 52 30 63.4% Kansas City Kings * 48 34 58.5% Phoenix Suns 50 32 61.0% Denver Nuggets 47 35 57.3% Los Angeles Lakers 47 35 57.3% Portland Trail Blazers 45 37 54.9% San Diego Clippers 43 39 52.4% Milwaukee Bucks 38 44 46.3% Golden State Warriors 38 44 46.3% Indiana Pacers 38 44 46.3% Chicago Bulls 31 51 37.8% Itäinen konferenssi V H V% Washington Bullets * 54 28 65.9% San Antonio Spurs * 48 34 58.5% Philadelphia 76ers 47 35 57.3% Houston Rockets 47 35 57.3% Atlanta Hawks 46 36 56.1% New Jersey Nets 37 45 45.1% New York Knicks 31 51 37.8% Detroit Pistons 30 52 36.6% Cleveland Cavaliers 30 52 36.6% Boston Celtics 29 53 35.4% New Orleans Jazz 26 56 31.7% V=voitot, H=häviöt, V%=voittoprosentti, *=divisioonansa voittaja ===Pelaajatilastot=== Kategoria Pelaaja Joukkue Tilasto Pisteitä per ottelu George Gervin San Antonio Spurs 29.6 Levypalloja per ottelu Moses Malone Houston Rockets 17.6 Syöttöjä per ottelu Kevin Porter Detroit Pistons 13.4 Riistoja per ottelu M.L. Carr Detroit Pistons 2.5 Torjuntoja per ottelu Kareem Abdul-Jabbar Los Angeles Lakers 4.0 Pelitilanneheittojen tarkkuus Cedric Maxwell Boston Celtics 58.4% Vapaaheittojen tarkkuus Rick Barry Houston Rockets 94.7% ==Pudotuspelit== ==Palkitut pelaajat== * Arvokkain pelaaja (MVP): Moses Malone, Houston Rockets * Vuoden tulokas: Phil Ford, Kansas City Kings * Vuoden valmentaja: Cotton Fitzsimmons, Kansas City Kings * Finaalien MVP: Dennis Johnson, Seattle SuperSonics Luokka:NBA-kaudet Luokka:Vuoden 1978 koripallo Luokka:Vuoden 1979 koripallo
NBA-kausi 1977–1978

NBA-kausi 1977–1978 oli NBA-liigan 32. kausi. ==Tapahtumia== * New York Nets muuttaa New Jerseyyn ja joukkueesta tulee näin New Jersey Nets. * Tähdistöottelu pelattiin Atlantassa. Idän joukkue voitti ottelun lukemin 133–125 ja sen parhaana pelaajana palkittiin Buffalo Bravesin Randy Smith. * Puolustava mestari Portland Trail Blazers voitti 60 ensimmäisestä pelistään 50 ja näytti olevan matkalla mestaruuteen, kun Bill Walton mursi jalkansa ja oli loppukauden sivussa. Portland hävisi 22 viimeisestä pelistään 14 ja putosi pudotuspeleissä toisella kierroksella. ==Runkosarja== Läntinen konferenssi V H V% Portland Trail Blazers * 58 24 70.7% Denver Nuggets * 48 34 58.5% Phoenix Suns 49 33 59.8% Seattle SuperSonics 47 35 57.3% Los Angeles Lakers 45 37 54.9% Milwaukee Bucks 44 38 53.7% Golden State Warriors 43 39 52.4% Chicago Bulls 40 42 48.8% Detroit Pistons 38 44 46.3% Kansas City Kings 31 51 37.8% Indiana Pacers 31 51 37.8% Itäinen konferenssi V H V% Philadelphia 76ers * 55 27 67.1% San Antonio Spurs * 52 30 63.4% Washington Bullets 44 38 53.7% Cleveland Cavaliers 43 39 52.4% New York Knicks 43 39 52.4% Atlanta Hawks 41 41 50.0% New Orleans Jazz 39 43 47.6% Boston Celtics 32 50 39.0% Houston Rockets 28 54 34.1% Buffalo Braves 27 55 32.9% New Jersey Nets 24 58 29.3% V=voitot, H=häviöt, V%=voittoprosentti, *=divisioonansa voittaja ===Pelaajatilastot=== Kategoria Pelaaja Joukkue Tilasto Pisteitä per ottelu George Gervin San Antonio Spurs 27.2 Levypalloja per ottelu Truck Robinson New Orleans Jazz 15.7 Syöttöjä per ottelu Kevin Porter Detroit/New Jersey 10.2 Riistoja per ottelu Ron Lee Phoenix Suns 2.7 Torjuntoja per ottelu George Johnson New Jersey Nets 3.4 Pelitilanneheittojen tarkkuus Bobby Jones Denver Nuggets 57.8% Vapaaheittojen tarkkuus Rick Barry Golden State Warriors 92.4% ==Pudotuspelit== ==Palkitut pelaajat== * Arvokkain pelaaja (MVP): Bill Walton, Portland Trail Blazers * Vuoden tulokas: Walter Davis, Phoenix Suns * Vuoden valmentaja: Hubie Brown, Atlanta Hawks * Finaalien MVP: Wes Unseld, Washington Bullets == Aiheesta muualla == Luokka:NBA-kaudet Luokka:Vuoden 1977 koripallo Luokka:Vuoden 1978 koripallo
NBA-kausi 1976–1977

NBA-kausi 1976–1977 oli NBA-liigan 31. kausi. ==Tapahtumia== * NBA:n kilpailija American Basketball Association lopetti toimintansa ja yhdistyi NBA:n kanssa. Neljä ABA-joukkuetta liittyi NBA:han: New York Nets, Indiana Pacers, San Antonio Spurs ja Denver Nuggets. Kentucky Colonelsia ja Spirits of St. Louisia lukuun ottamatta muut ABA-joukkueet lopettivat toimintansa, ja Kentuckyn ja St. Louisin pelaajille järjestettiin erityinen varaustilaisuus. * Pudotuspeleihin pääsi kuusi joukkuetta kummastakin konferenssista aikaisemman viiden sijaan. * Tähdistöottelu pelattiin Milwaukeessa ja lännen joukkue voitti sen lukemin 125–124. Philadelphia 76ersin Julius Erving palkittiin ottelun parhaana pelaajana. * Viisi tähdistöottelun 10 avauspelaajasta ja 10 ottelun 24 pelaajasta oli entisiä ABA-pelaajia, ja ABA-pelaajat täyttivät neljä paikkaa kauden kahdessa ensimmäisessä tähdistökentällisessä. Tämän lisäksi finaaleissa pelasi viisi entistä ABA-pelaajaa. * Portland Trail Blazers voitti mestaruuden ensimmäisenä pudotuspelikautenaan. ==Runkosarja== Läntinen konferenssi V H V% Los Angeles Lakers * 53 29 64.6% Denver Nuggets * 50 32 61.0% Portland Trail Blazers 49 33 59.8% Golden State Warriors 46 36 56.1% Detroit Pistons 44 38 53.7% Chicago Bulls 44 38 53.7% Seattle SuperSonics 40 42 48.8% Kansas City Kings 40 42 48.8% Indiana Pacers 36 46 43.9% Phoenix Suns 34 48 41.5% Milwaukee Bucks 30 52 36.6% Itäinen konferenssi V H V% Philadelphia 76ers * 50 32 61.0% Houston Rockets * 49 33 59.8% Washington Bullets 48 34 58.5% Boston Celtics 44 38 53.7% San Antonio Spurs 44 38 53.7% Cleveland Cavaliers 43 39 52.4% New York Knicks 40 42 48.8% New Orleans Jazz 35 47 42.7% Atlanta Hawks 31 51 37.8% Buffalo Braves 30 52 36.6% New Jersey Nets 22 60 26.8% V=voitot, H=häviöt, V%=voittoprosentti, *=divisioonansa voittaja ===Pelaajatilastot=== Kategoria Pelaaja Joukkue Tilasto Pisteitä per ottelu Pete Maravich New Orleans Jazz 31.6 Levypalloja per ottelu Bill Walton Portland Trail Blazers 14.4 Syöttöjä per ottelu Don Buse Indiana Pacers 8.5 Riistoja per ottelu Don Buse Indiana Pacers 3.5 Torjuntoja per ottelu Bill Walton Portland Trail Blazers 3.2 Pelitilanneheittojen tarkkuus Kareem Abdul-Jabbar Los Angeles Lakers 57.9% Vapaaheittojen tarkkuus Ernie DiGregorio Buffalo Braves 94.5% ==Pudotuspelit== ==Palkitut pelaajat== * Arvokkain pelaaja (MVP): Kareem Abdul-Jabbar, Los Angeles Lakers * Vuoden tulokas: Adrian Dantley, Buffalo Braves * Vuoden valmentaja: Tom Nissalke, Houston Rockets * Finaalien MVP: Bill Walton, Portland Trail Blazers == Aiheesta muualla == Luokka:NBA-kaudet Luokka:Vuoden 1976 koripallo Luokka:Vuoden 1977 koripallo
NBA-kausi 1975–1976

NBA-kausi 1975–1976 oli NBA-liigan 30. kausi. ==Tapahtumia== * Larry O'Brien aloitti työnsä liigan kolmantena komissaarina. * Tähdistöottelu pelattiin Philadelphiassa ja idän joukkue voitti sen lukemin 123–109. Washington Bulletsin Dave Bing palkittiin ottelun parhaana pelaajana. * Kansas City-Omaha Kings muutti nimensä Kansas City Kingsiksi joukkueen muutettua pysyvästi Kansas Cityyn. ==Runkosarja== ===Pelaajatilastot=== Kategoria Pelaaja Joukkue Tilasto Pisteitä per ottelu Bob McAdoo Buffalo Braves 31.1 Levypalloja per ottelu Kareem Abdul-Jabbar Los Angeles Lakers 16.9 Syöttöjä per ottelu Slick Watts Seattle SuperSonics 8.1 Riistoja per ottelu Slick Watts Seattle SuperSonics 3.2 Torjuntoja per ottelu Kareem Abdul-Jabbar Los Angeles Lakers 4.1 Pelitilanneheittojen tarkkuus Wes Unseld Washington Bullets 56.1% Vapaaheittojen tarkkuus Rick Barry Golden State Warriors 92.3% ==Pudotuspelit== ==Palkitut pelaajat== * Arvokkain pelaaja (MVP): Kareem Abdul-Jabbar, Los Angeles Lakers * Vuoden tulokas: Alvan Adams, Phoenix Suns * Vuoden valmentaja: Bill Fitch, Cleveland Cavaliers * Finaalien MVP: Jo Jo White, Boston Celtics == Aiheesta muualla == Luokka:NBA-kaudet Luokka:Vuoden 1975 koripallo Luokka:Vuoden 1976 koripallo
NBA-kausi 1974–1975

NBA-kausi 1974–1975 oli NBA-liigan 29. kausi. ==Tapahtumia== * New Orleans Jazz liittyi liigaan sen 18. joukkueena. * Tähdistöottelu pelattiin Phoenixissa ja idän joukkue voitti sen lukemin 108–102. New York Knicksin Walt Frazier palkittiin ottelun parhaana pelaajana. * Pudotuspeleihin pääsi nyt viisi joukkuetta kummastakin konferenssista aikaisemman neljän sijaan. * Capital Bullets muutti nimensä Washington Bulletsiksi. ==Runkosarja== Läntinen konferenssi V H V% Golden State Warriors * 48 34 58.5% Chicago Bulls * 47 35 57.3% Kansas City-Omaha Kings 44 38 53.7% Seattle SuperSonics 43 39 52.4% Detroit Pistons 40 42 48.8% Milwaukee Bucks 38 44 46.3% Portland Trail Blazers 38 44 46.3% Phoenix Suns 32 50 39.0% Los Angeles Lakers 30 52 36.6% Itäinen konferenssi V H V% Boston Celtics * 60 22 73.2% Washington Bullets * 60 22 73.2% Buffalo Braves 49 33 59.8% Houston Rockets 41 41 50.0% New York Knicks 40 42 48.8% Cleveland Cavaliers 40 42 48.8% Philadelphia 76ers 34 48 41.5% Atlanta Hawks 31 51 37.8% New Orleans Jazz 23 59 28.0% V=voitot, H=häviöt, V%=voittoprosentti, *=divisioonansa voittaja ===Pelaajatilastot=== Kategoria Pelaaja Joukkue Tilasto Pisteitä per ottelu Bob McAdoo Buffalo Braves 34.5 Levypalloja per ottelu Wes Unseld Washington Bullets 14.8 Syöttöjä per ottelu Kevin Porter Washington Bullets 8.0 Riistoja per ottelu Rick Barry Golden State Warriors 2.9 Torjuntoja per ottelu Kareem Abdul-Jabbar Milwaukee Bucks 3.3 Pelitilanneheittojen tarkkuus Don Nelson Boston Celtics 53.9% Vapaaheittojen tarkkuus Rick Barry Golden State Warriors 90.4% ==Pudotuspelit== ==Palkitut pelaajat== * Arvokkain pelaaja (MVP): Bob McAdoo, Buffalo Braves * Vuoden tulokas: Jamaal Wilkes, Golden State Warriors * Vuoden valmentaja: Phil Johnson, Kansas City-Omaha Kings * Finaalien MVP: Rick Barry, Golden State Warriors == Aiheesta muualla == Luokka:NBA-kaudet Luokka:Vuoden 1974 koripallo Luokka:Vuoden 1975 koripallo
NBA-kausi 1973–1974

NBA-kausi 1973–1974 oli NBA-liigan 28. kausi. Runkosarja alkoi 9. lokakuuta 1973 ja päättyi 27. maaliskuuta 1974. 12. toukokuuta loppuneiden pudotuspelien päätteeksi mestaruutta juhli Boston Celtics voitettuaan Milwaukee Bucksin finaalisarjassa otteluvoitoin 4–3. ==Tapahtumia== * Tähdistöottelu pelattiin Seattlessa ja lännen joukkue voitti sen lukemin 134–123. Ottelun parhaana pelaajana palkittiin Detroit Pistonsin Bob Lanier. * Baltimore Bullets muutti Washingtoniin ja vaihtoi nimensä yhden kauden ajaksi Capital Bulletsiksi (nykyään Washington Wizards). * Liiga alkoi tilastoida riistoja ja torjuntoja. ==Runkosarja== Läntinen konferenssi V H V% Milwaukee Bucks * 59 23 72.0% Chicago Bulls 54 28 65.9% Detroit Pistons 52 30 63.4% Los Angeles Lakers * 47 35 57.3% Golden State Warriors 44 38 53.7% Seattle SuperSonics 36 46 45.9% Kansas City-Omaha Kings 33 49 40.2% Phoenix Suns 30 52 36.6% Portland Trail Blazers 27 55 32.9% Itäinen konferenssi V H V% Boston Celtics * 56 26 68.3% New York Knicks 49 33 59.8% Capital Bullets * 47 35 57.3% Buffalo Braves 42 40 51.2% Atlanta Hawks 35 47 42.7% Houston Rockets 32 50 39.0% Cleveland Cavaliers 29 53 35.4% Philadelphia 76ers 25 57 30.5% V=voitot, H=häviöt, V%=voittoprosentti, *=divisioonansa voittaja ===Pelaajatilastot=== Kategoria Pelaaja Joukkue Tilasto Pisteitä per ottelu Bob McAdoo Buffalo Braves 30.6 Levypalloja per ottelu Elvin Hayes Capital Bullets 18.1 Syöttöjä per ottelu Ernie DiGregorio Buffalo Braves 8.2 Riistoja per ottelu Larry Steele Portland Trail Blazers 2.7 Torjuntoja per ottelu Elmore Smith Los Angeles Lakers 4.9 Pelitilanneheittojen tarkkuus Bob McAdoo Buffalo Braves 54.7% Vapaaheittojen tarkkuus Ernie DiGregorio Buffalo Braves 90.2% ==Pudotuspelit== ==Palkitut pelaajat== * Arvokkain pelaaja (MVP): Kareem Abdul-Jabbar, Milwaukee Bucks * Vuoden tulokas: Ernie DiGregorio, Buffalo Braves * Vuoden valmentaja: Ray Scott, Detroit Pistons * Finaalien MVP: John Havlicek, Boston Celtics == Aiheesta muualla == Luokka:NBA-kaudet Luokka:Vuoden 1973 koripallo Luokka:Vuoden 1974 koripallo
NBA-kausi 1972–1973

NBA-kausi 1972–1973 oli NBA-liigan 27. kausi. Runkosarja alkoi 10. lokakuuta 1972 ja päättyi 28. maaliskuuta 1973. Pudotuspelien päätteeksi 10. toukokuuta mestaruutta juhli New York Knicks voitettuaan Los Angeles Lakersin finaalisarjassa otteluvoitoin 4–1. ==Tapahtumia== * Cincinnati Royals muutti ja tunnettiin kauden ajan Kansas City-Omaha Kingsinä pelattuaan kotiottelunsa Kansas Cityssä ja Omahassa. * Tähdistöottelu pelattiin Chicagossa ja idän joukkue voitti sen lukemin 104–84. Boston Celticsin Dave Cowens palkittiin ottelun parhaana pelaajana. * Philadelphia 76ers voitti kauden aikana vain 9 ottelua ja hävisi 73, mikä on liigan historian huonoin runkosarjatulos. Philadelphiasta tuli myös ensimmäinen 70 ottelua hävinnyt joukkue. ==Runkosarja== Läntinen konferenssi V H V% Milwaukee Bucks * 60 22 73.2% Los Angeles Lakers * 60 22 73.2% Chicago Bulls 51 31 62.2% Golden State Warriors 47 35 57.3% Detroit Pistons 40 42 48.8% Phoenix Suns 38 44 46.3% Kansas City- Omaha Kings 36 46 43.9% Seattle SuperSonics 26 56 31.7% Portland Trail Blazers 21 61 25.6% Itäinen konferenssi V H V% Boston Celtics * 68 14 82.9% New York Knicks 57 25 69.5% Baltimore Bullets * 52 30 63.4% Atlanta Hawks 46 36 56.1% Houston Rockets 33 49 40.2% Cleveland Cavaliers 32 50 39.0% Buffalo Braves 21 61 25.6% Philadelphia 76ers 9 73 11.1% V=voitot, H=häviöt, V%=voittoprosentti, *=divisioonansa voittaja ===Pelaajatilastot=== Kategoria Pelaaja Joukkue Tilasto Pisteitä per ottelu Nate Archibald Kansas City-Omaha Kings 34.0 Levypalloja per ottelu Wilt Chamberlain Los Angeles Lakers 18.6 Syöttöjä per ottelu Nate Archibald Kansas City-Omaha Kings 11.4 Pelitilanneheittojen tarkkuus Wilt Chamberlain Los Angeles Lakers 72.7% Vapaaheittojen tarkkuus Rick Barry Golden State Warriors 90.2% ==Pudotuspelit== ==Palkitut pelaajat== * Arvokkain pelaaja (MVP): Dave Cowens, Boston Celtics * Vuoden tulokas: Bob McAdoo, Buffalo Braves * Vuoden valmentaja: Tom Heinsohn, Boston Celtics * Finaalien MVP: Willis Reed, New York Knicks == Aiheesta muualla == Luokka:NBA- kaudet Luokka:Vuoden 1972 koripallo Luokka:Vuoden 1973 koripallo
NBA-kausi 1971–1972

NBA-kausi 1971–1972 oli NBA-liigan 26. kausi. Runkosarja alkoi 12. lokakuuta 1971 ja loppui 26. maaliskuuta 1972. Mestaruutta juhli kauden päätteeksi Los Angeles Lakers, kun se voitti New York Knicksin 7. toukokuuta päättyneessä finaalisarjassa otteluvoitoin 4–1. ==Tapahtumia== * San Diego Rockets muutti Houstoniin ja joukkueen nimeksi tuli Houston Rockets. * San Francisco Warriors muutti Oaklandiin ja joukkueen nimeksi tuli Golden State Warriors. * Tähdistöottelu pelattiin Inglewoodissa. Lännen joukkue voitti ottelun 112–110 ja sen parhaana pelaajana palkittiin Los Angeles Lakersin Jerry West. * Lakersin 69 runkosarjavoittoa oli NBA:n ennätys ja se rikkoontui vasta kaudella 1995–1996 Chicago Bullsin voitettua 72 peliä. * Lakersin Elgin Baylor lopetti uransa vain yhdeksän runkosarjaottelun jälkeen. Samasta hetkestä alkoi Lakersin 33 ottelun voittoputki, joka on amerikkalaisten ammattilaissarjojen pisin. * Baltimore Bullets kauppasi Earl Monroen New York Knicksiin vaihdossa Mike Riordaniin, Dave Stallworthiin ja kahteen varausvuoroon. ==Runkosarja== Läntinen konferenssi V H V% Milwaukee Bucks * 69 13 84.1% Los Angeles Lakers * 63 19 76.8% Chicago Bulls 57 25 69.5% Golden State Warriors 51 31 62.2% Phoenix Suns 49 33 59.8% Seattle SuperSonics 47 35 57.3% Houston Rockets 34 48 41.5% Detroit Pistons 26 56 31.7% Portland Trail Blazers 18 64 22.0% Itäinen konferenssi V H V% Boston Celtics * 56 26 68.3% New York Knicks 48 34 58.5% Baltimore Bullets * 38 44 46.3% Atlanta Hawks 36 46 43.9% Cincinnati Royals 30 52 36.6% Philadelphia 76ers 30 52 36.6% Cleveland Cavaliers 23 59 28.0% Buffalo Braves 22 60 26.8% V=voitot, H=häviöt, V%=voittoprosentti, *=divisioonansa voittaja ===Pelaajatilastot=== Kategoria Pelaaja Joukkue Tilasto Pisteitä per ottelu Kareem Abdul-Jabbar Milwaukee Bucks 34.8 Levypalloja per ottelu Wilt Chamberlain Los Angeles Lakers 19.2 Syöttöjä per ottelu Jerry West Los Angeles Lakers 9.7 Pelitilanneheittojen tarkkuus Wilt Chamberlain Los Angeles Lakers 64.9% Vapaaheittojen tarkkuus Jack Marin Baltimore Bullets 89.4% ==Pudotuspelit== ==Palkitut pelaajat== * Arvokkain pelaaja (MVP): Kareem Abdul-Jabbar, Milwaukee Bucks * Vuoden tulokas: Sidney Wicks, Portland Trail Blazers * Vuoden valmentaja: Bill Sharman, Los Angeles Lakers * Finaalien MVP: Wilt Chamberlain, Los Angeles Lakers Luokka:NBA-kaudet Luokka:Vuoden 1971 koripallo Luokka:Vuoden 1972 koripallo